《朝觐谢恩诗三首 其三》
明代·梁继灏

庭燎摇光双凤阙，布衣直上九重天。方逢海澨朝宗日，正是番蛮入贡年。

万国讴歌归圣化，群黎鼓舞乐乾元。草茅贱士观光处，朝退从容漫著鞭。

作者简介：梁继灏，字行素，号澹斋，又号素履生、纯子。开平人。黎贞门人。教授罗山下。传说丘浚曾荐于朝，以布衣授翰林院学士，旋乞休。事见民国《开平县志》卷三二。